Diari Oficial de la Generalitat Valenciana


Sumari del DOGV 4914, del 30-12-2004 (2004/13297)

RESOLUCIÓ de 30 de novembre de 2004, de la Direcció General de Qualitat Ambiental, per la qual s'atorga a l'empresa Johnson Matthey Ceramics, SA, l'autorització ambiental integrada per a una instal·lació de fabricació de frites i colors ceràmics al terme municipal de la Vall d'Alba (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4914

Data del DOGV
:   30-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13734


Data del document
:   30-11-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vall d'Alba
    * empresa privada
    * edifici industrial
    * ceràmica

RESOLUCIÓ de 30 de novembre de 2004, de la Direcció General de Qualitat Ambiental, per la qual s'atorga a l'empresa Johnson Matthey Ceramics, SA, l'autorització ambiental integrada per a una instal·lació de fabricació de frites i colors ceràmics al terme municipal de la Vall d'Alba (Castelló). [2004/X13286]
  
Vistos els documents que consten en l'expedient 112/03 IPPC, instruït a instància de l'empresa Johnson Matthey Ceramics, SA, a fi d'obtenir l'autorització ambiental integrada per a una instal·lació de fabricació de frites i colors ceràmics, s'emet la present resolució de conformitat amb els següents
  
Antecedents de fet
  
Primer. Amb data 11 de novembre de 2003, José Cabedo Granen en representació de l'empresa Johnson Matthey Ceramics, SA, amb CIF H-76.983.819 i ubicada al polígon industrial de la Vall d'Alba, unitat d'execució 5, parcel·les S1 i S2, de la Vall d'Alba (Castelló), presenta en la Conselleria de Territori i Habitatge, sol·licitud d'autorització ambiental integrada per a la fàbrica de frites i colors ceràmics, que es detalla en l'annex I.
  
A la sol·licitud s'acompanya l'informe de compatibilitat urbanística emés per l'Ajuntament de Vall d'Alba amb data 29 d'octubre de 2003.
  
Segon. Amb data 24 de novembre de 2003, la Conselleria de Territori i Habitatge requereix nova documentació, presentant-se amb data 19 de febrer de 2004.
  
Tercer. Amb data 15 de març de 2004 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es va publicar l'anunci en el Diari Oficial de la Generalitat Valenciana (DOGV núm. 4712).
  
Durant aquest no es presenten al·legacions al projecte, ni en aquesta Conselleria ni en l'Ajuntament de la Vall d'Alba, i en l'expedient consta el certificat de la informació pública.
  
Quart. Amb data 27 d'abril de 2004, la Conselleria de Territori i Habitatge requereix nova documentació, que es presenta amb data 4 de juny de 2004.
  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de la Vall d'Alba amb data 14 de juny de 2004, a fi d'emetre un informe sobre els aspectes de la seua competència en el termini de 30 dies des de la seua, i prossegueixen les actuacions.
  
Sisé. Amb data 8 de juliol de 2004 la Direcció General de Gestió del Medi Natural emet la declaració d'impacte ambiental, en la qual estima acceptable, sols a l'efecte ambiental, la fabricació de frites, esmalts i colorants ceràmics, promogut per Johnson Matthey Ceramics, SA.
  
Seté. Segons el que disposa l'article 19 de la Llei 16/2002, l'expedient va ser remés a la Confederació Hidrogràfica del Xúquer que va emetre un informe amb data 27 de juliol de 2004 en relació amb la gestió de les aigües residuals industrials, realitzada per l'empresa.
  
Així mateix, s'han incorporat a l'expedient els informes emesos pels Serveis de Residus Industrials i Protecció de l'Ambient Atmosfèric.
  
Vuité. Amb data 27 de juliol de 2004, la Conselleria de Territori i Habitatge requereix nova documentació, que es presenta amb data 30 de setembre de 2004.
  
Nové. En l'expedient 112/03 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
Deu. Amb data 29 de novembre de 2004 es realitza el tràmit d'audiència a l'interessat, sense haver-se presentat al·legacions al respecte.
  
Als anteriors fets s'apliquen els següents,
  
Fonaments de dret
  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.
  
La instal·lació de referència està inclosa en l'epígraf 3.3 de l'annex 1 de la Llei 16/2002.
  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.
  
Tercer. En la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3 h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, i la seua Ordre de desenvolupament de 9 de setembre de 2003, correspon a la Direcció General de Qualitat Ambiental exercir les competències en matèria de control integrat de la contaminació.
  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:
  
Primer. Concedir a Johnson Matthey Ceramics, SA, l'autorització ambiental integrada per a les instal·lacions destinades a la fabricació de frites i colors ceràmics, que es faran en la planta situada a la Vall d'Alba (Castelló), referent al Projecte bàsic d'autorització ambiental integrada d'una fàbrica de frites i colors ceràmics, de data 6 de novembre de 2003 i subscrit per Joaquín Llopis Esteve, que queda inscrita en el Registre General d'Instal·lacions IPPC de la Comunitat Valenciana amb el número 007-04/AAI/CV, condicionada al compliment dels requisits següents:
  
1. Valors límit d'emissió
  
1.1. Emissions atmosfèriques
  
1.1.1. Emissions difuses
  
A fi d'evitar l'emissió difusa de pols, es duran a terme les mesures següents:
  
- Instal·lacions d'emmagatzemament tancades.
  
- Aspiració i desempolsament de les instal·lacions de càrrega de frites.
  
- Tancament i desempolsament dels sistemes de transport de frites.
  
1.1.2. Emissions canalitzades
  
Els valors límit d'emissió de contaminants provinents de forns de fusió seran els següents:
  
CONTAMINANTS LÍMITS D'EMISSIÓ
  
Partícules < 40 mg/Nm3
  
NOx < 1600 mg/Nm3
  
SO2 < 25 mg/Nm3
  
Clorurs (expressats com HCl) <10 mg/Nm3
  
Fluorurs (expressats com HF) <5 mg/Nm3
  
Metalls (Classe 1 + 2) <5 mg/Nm3
  
Metalls (Classe 1) <1 mg/Nm3
  
Les concentracions mesurades sempre estaran referides a condicions normals de pressió i temperatura (101,3 kPa, 273 K), en base seca i per a un contingut de O2 del 15% de O2.
  
Pel que fa a valors límit d'emissió de contaminants provinents d'altres focus, es complirà:
  
CONTAMINANTS LÍMITS D'EMISSIÓ
  
Partícules en instal·lacions noves < 30 mg/Nm3
  
Partícules en instal·lacions existents < 40 mg/Nm3
  
1.1.3. Emissions sonores
  
La instal·lació es protegirà acústicament de manera que no se superen els nivells màxims sonors admissibles establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, segons la taula següent:
  
DIÜRN NOCTURN
  
70 dB(A) 60 dB(A)
  
1.2. Abocaments
  
1.2.1. Aigües residuals sanitàries
  
La documentació aportada justifica l'existència d'una autorització d'abocament de les aigües negres a la xarxa municipal de clavegueram.
  
1.2.2. Aigües residuals industrials
  
La documentació aportada justifica i defineix la inexistència d'abocament d'aigües residuals industrials a domini públic hidràulic (abocament zero) mitjançant la reutilització d'aquestes en el procés.
  
1.2.3. Aigües pluvials
  
Haurà de presentar en la Direcció General de Qualitat Ambiental, un certificat emés per l'ajuntament corresponent de la connexió i acceptació dels abocaments d'aigües residuals en la xarxa de clavegueram municipal, amb indicació de la data amb què es va realitzar la connexió.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o les aigües subterrànies.
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
  
3. Procediments i mètodes de gestió de residus
  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
  
3.1. Producció de residus
  
S'autoritza l'empresa Johnson Matthey Ceramics, SA, per a la producció dels residus perillosos següents, sempre que la seua capacitat de generació anual siga de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 189.075 tones/any.
  
L'esmentat centre productiu queda inscrit en el Registre General de Productors Autoritzats de Residus de la Comunitat Valenciana amb el número de referència 153/P/RTP/CV, conforme estableix l'article 46 de la Llei 10/2000, de 12 de desembre, de residus de la Comunitat Valenciana, i que haurà de figurar en els documents de control i seguiment i la resta de documentació que ho requerisca.
  
3.3. Altres residus
  
Els residus no perillosos s'hauran de lliurar a un gestor autoritzat per a aquesta activitat.
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments
  
4.1. Control d'emissions atmosfèriques
  
La periodicitat mínima de control de les emissions per OCA en cada focus serà la següent, segons el cabal emés:
  
Per a tots els forns i assecadors:
  
Cabal Periodicitat
  
Q > 30.000 Nm3/h Anual
  
30.000 > Q>10.000 Nm3/h Cada 2 anys
  
10.000 Nm3/h > Q Cada 3 anys
  
Per a la resta de focus d'emissió:
  
Cabal Periodicitat
  
Q>10.000 Nm3/h Cada 2 anys
  
10.000 Nm3/h > Q Cada 3 anys
  
Es durà a terme un autocontrol de les emissions de partícules, NOx, SO2, clorurs, fluorurs i metalls, amb una freqüència almenys anual, en els focus provinents dels forns de fusió de frites.
  
Igualment, es realitzarà un autocontrol continu d'algun paràmetre de funcionament que justifique l'adequat funcionament de les mesures correctores existents.
  
Els punts de mostratge en les xemeneies han de complir amb els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera. L'orifici de presa de mostres s'ubicarà després de l'actuació dels sistemes correctors. Aquests, així mateix, hauran d'actuar després de la fase d'aprofitament energètic (o refredament, si és el cas).
  
La temperatura dels gasos en el punt de mostratge serà preferiblement menor de 200ºC i s'haurà de garantir que en cap cas supere els 300º C.
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.3. Control de residus
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser lliurats a un gestor autoritzat. Aquest emmagatzematge temporal de residus perillosos haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge haurà d'estar inclosa en el sistema general de protecció contra incendis de la indústria.
  
Per a l'emmagatzematge de residus líquids o que pel seu alt contingut líquid puguen generar vessaments, s'haurà de disposar de cubetes de seguretat o recipients de recollida de possibles vessaments, que hauran de tenir com a mínim el volum de l'envàs més gran o el 10% del total (la major d'ambdues quantitats). Les cubetes de seguretat hauran de ser individuals per a cada tipus de residus la mescla dels quals, en cas de vessament, puga comportar un augment de la perillositat o dificulte la gestió del residu.
  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.
  
L'envasament i etiquetatge dels residus serà conforme a el que exposen els articles 13 i 14 del Reial decret 833/1988, Reglament de residus tòxics i perillosos. Així mateix haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor al qual es lliura el residu.
  
Lliurarà els residus perillosos a gestors que disposen de la corresponent autorització administrativa per a la gestió d'aquests residus.
  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.
  
Anualment omplirà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'haurà d'especificar l'origen i la quantitat dels residus produïts, la destinació donat a cadascun i la llista del que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.
  
4.4. Control de soroll
  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat almenys cada cinc anys, d'acord amb l'article 37 d'aquesta llei.
  
5. Mesures que s'han d'adoptar en situacions diferents de les normals que puguen afectar el medi ambient
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.
  
En cas d'emergència, si es detecta el que s'ultrapassen els límits màxims prefixats, es pararia l'element contaminant fins a resoldre's el problema.
  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'aquesta activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 8 de juliol de 2004, que s'adjunta en l'annex II de la present resolució.
  
7. Altres condicions
  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.
  
Abans del 30 d'octubre de 2007 haurà d'aconseguir els objectius de prevenció, reducció i control de la contaminació establits en l'annex 3 del Conveni de col·laboració, de 4 de setembre de 2003, entre la Generalitat Valenciana a través de la Conselleria de Territori i Habitatge i l'Associació Nacional de Fabricants de Frites, Esmalts i Colors Ceràmics per a la prevenció i el control integrat de la contaminació de la indústria de fabricació de frites.
  
Haurà de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.
  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.
  
S'hauran de complir totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans de tal termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.
  
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a efectes del reconeixement corresponent, presentant-se prèviament un certificat, emés per tècnic competent i visada, en la qual s'acredite que les instal·lacions i l'activitat s'ajusten al projecte presentat i autoritzat o als reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els reformats o en les normatives que li siguen aplicables, com també aquells altres certificats previstos en les disposicions que s'hagen integrat.
  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Sisé. El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.
  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la titularitat o qualsevol incident o accident que puga afectar el medi ambient.
  
3. Prestar l'assistència i col·laboració necessàries als que realitzen les actuacions de vigilància, inspecció i control.
  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 30 de novembre de 2004. - El director general de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
L'objecte del projecte presentat és l'obtenció de l'autorització ambiental integrada de les instal·lacions existents (8 forns i una planta de colors) i les ampliacions previstes (s'amplia a 20 forns la planta de frites existent, es crea una nova planta de frites amb 15 forns, es duplica la planta de colors, es crea una planta de productes especials i es construeix un magatzem intel·ligent per a la gestió i la classificació del producte acabat).
  
L'empresa Johnson Matthey Ceramics, SA, es dedica a la fabricació de frites, esmalts i colors ceràmics, productes emprats com a matèries primeres en la fabricació de paviments i revestiments ceràmics, amb una capacitat de producció de 37.072 t/any, aconseguint-se 189.075 t/any amb l'ampliació projectada, segons es descriu a continuació:
  
El procés de fritatge consisteix en una dosificació i mescla de matèries primeres, seguides per una fusió a elevades temperatures i un refredament brusc per a formar un vidre d'una composició determinada, denominat fritatge.
  
El procés de fabricació d'esmalt en composició consisteix en una dosificació i mescla de frites i matèries primeres, i un posterior envasament. En els casos de fabricació d'esmalt líquid i esmalt sec mòlt, s'afigen colors a la mescla de matèries primeres i frites, i després de l'etapa de dosificació hi ha una etapa de molturació. També es fabriquen en la instal·lació frita granulada fina i serigrafies.
  
El procés de fabricació de colors i pigments ceràmics consisteix en un procés de dosificació i mescla de matèries primeres (òxids), seguit d'una calcinació. Una vegada calcinats, els colors es molen via humida per a aconseguir un grandària de pols determinada. Després de la mòlta, es realitza l'assecatge i envasament. Segons els casos, després de la mòlta via humida pot produir-se una etapa addicional de llavatge.
  
Per al control de les emissions en els forns de frites s'instal·laran filtres de mànegues, electrostàtics o de la tecnologia més adequada existent en aquell moment per a l'eliminació de pols tant en els forns existents com en els nous que s'ha previst instal·lar.
  
No es produeixen abocaments d'aigües residuals industrials, ja que tota l'aigua residual es reutilitza en el procés després de ser depurada.
  
Tant les aigües sanitàries com les pluvials es recullen i es canalitzen fins a les xarxes municipals d'aigües sanitàries i d'aigües pluvials, respectivament.
  
Els residus generats s'emmagatzemen en la instal·lació fins lliurar-los a gestors autoritzats.
  
ANNEX II
  
Condicionat de la declaració d'impacte ambiental
  
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà prou amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
  
2. Altres condicionants de caràcter ambiental derivats del PGOU de la Vall d'Alba.